Stephanus Barclay
Stephanus Barclay Res apud Vicidata repertae: Nativitas: 3 Maii 1972; Lytham St Annes Patria: Britanniarum Regnum Familia Coniunx: Karen Barclay Stephanus Barclay, nomine pleno vulgari Stephen Paul Barclay (die 3 Maii 1972 natus Litho(en) in oppido Lancastriae) est politicus Angliae. A die 13 Novembris 2023 secretarius civicus a circumiectu meret, antecessore Theresa Coffey. In oppido nativo educatus, Academiam Militarem iuxta Sandhurst frequentavit breveque temporis spatium in exercitu Britannico militavit. Apud collegium S. Petri Cantabrigiensium eruditus est. Legatus est Parlamento Britannico a die 6 Maii 2010 pro circulo Cantabrigiensi boreo-orientali. Secretarius civicus de Brexitu fuit a die 16 Novembris 2018, primis ministris Theresa May et Borisio Johnson; qui, Brexitu peracto, eum in officium secretarii principalis thesaurarii die 13 Februarii 2020, deinde cancellarii ducatus Lancastriensis die 15 Septembris 2021. Secretarius civicus a valetudine bis meruit, primum iussu Borisii Johnson a die 5 Iulii 2022 usque in 6 Septembris 2022 (quo die ipse Johnson demissionem suam effecit), rursus iussu Rishi Sunak a die 25 Octobris 2022 usque in 13 Novembris 2023.